|  |  |
| --- | --- |
|  | **Rēzeknes novada DOME** Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rezeknesnovads.lv](mailto:info@rezeknesnovads.lv)  Informācija internetā: <http://www.rezeknesnovads.lv> |

**APSTIPRINĀTI**

Rēzeknes novada domes

2023.gada 3.augusta sēdē

Lēmums Nr. 903 (protokols Nr.16, 1.§)

**Publiskās ūdenstilpes - Meirānu ezera - daļas (zemes vienība ar kadastra apzīmējumu 7844 002 0220) 100 m2 (0,01 ha) platībā Bērzgales pagastā nomas tiesību**

**izsoles noteikumi**

*Izdoti saskaņā ar Ministru kabineta*

*2022.gada 15.novembra noteikumiem Nr.719*

*“Publisko ūdeņu nomas noteikumi”*

1. **Vispārīgā informācija**
   1. Iznomātājs: Rēzeknes novada pašvaldība (turpmāk – Pašvaldība), reģistrācijas Nr. 90009112679, adrese – Atbrīvošanas aleja 95A, Rēzekne, LV – 4601.
   2. Nomas objekts: publiskās ūdenstilpes - Meirānu ezera – “Meirānu ezers”, Bērzgales pagastā, Rēzeknes novadā, zemes vienība ar kadastra apzīmējumu 7844 002 0220, daļa 100 m2 (0,01 ha) platībā (turpmāk – Objekts).
   3. Iznomāšanas mērķis – rekreācijas pakalpojumu sniegšana, t.sk. peldbūvju izvietošana.
   4. Izsoles veids – pirmā elektroniskā izsole ar augšupejošu soli.
   5. Objekta nosacītās nomas maksas apmērs – **140,00 EUR** (viens simts četrdesmit *euro*, 00 centi) bez pievienotās vērtības nodokļa (turpmāk – PVN).
   6. Izsoles solis – **10,00 EUR** (desmit *euro*,00 centi).
   7. Papildus nomas maksai nomnieks maksā visus attiecināmos nodokļus.
   8. Nomas līguma termiņš – 6 (seši) gadi no nomas līguma noslēgšanas dienas.
   9. Pretendentu reģistrācija notiek no **2023. gada 14.augusta plkst.13.00** elektronisko izsoļu vietnē <https://izsoles.ta.gov.lv>.
   10. Izsole sākas elektronisko izsoļu vietnē <https://izsoles.ta.gov.lv> **2023. gada 14.augustā plkst. 13.00 un noslēdzas 2023. gada 13.septembrī plkst. 13:00.**
   11. Ar izsoles noteikumiem var iepazīties elektronisko izsoļu vietnē <https://izsoles.ta.gov.lv> un Pašvaldības tīmekļvietnē [www.rezeknesnovads.lv](http://www.rezeknesnovads.lv) sadaļā “Izsoles”.
   12. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu. Ja starp izsoles dalībniekiem tiek konstatēta vienošanās par izsoles rezultātiem un gaitu, izsoles rezultāti tiek anulēti un izsole atzīta par nenotikušu.
   13. Kontaktpersona par Objekta apskates vietu un laiku - Pašvaldības Nautrēnu apvienības pārvaldes vietnieks saimnieciskajos jautājumos Arvīds Dunskis, tālr. 28378899, e-pasts: [arvids.dunskis@berzgale.lv](mailto:arvids.dunskis@berzgale.lv), kontaktpersona par izsoli – Centrālās pārvaldes Nekustamā īpašuma pārvaldības dienesta vadītājs Juris Zvīdriņš.
2. **Izsoles dalībnieki**
   1. Par izsoles dalībnieku var būt jebkura fiziska vai juridiska persona, kura saskaņā ar Latvijas Republikā spēkā esošo normatīvo aktu prasībām ir tiesīga nomāt ūdenstilpi, apsaimniekot to, kā arī noteiktajā termiņā ir izpildījusi izsoles noteikumos noteikto un atbilst izsoles noteikumos izvirzītajām prasībām, kā arī:
      1. ja tas ir juridiska persona, nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu, maksātnespēju vai bankrotu. Pretendents, ja tas ir fiziskā persona, nav pasludināts par maksātnespējīgu, tā saimnieciskā darbība nav apturēta vai pārtraukta, vai nav uzsākta tiesvedība par pretendenta maksātnespēju;
      2. pretendentam nav nodokļu un valsts sociālās apdrošināšanas obligāto iemaksu parādu Latvijā vai citā valstī, kur tas reģistrēts.

**3. Izsoles pretendentu reģistrācija izsoļu dalībnieku reģistrā**

3.1. Pretendentu reģistrācija notiek no 2023. gada 14.augusta plkst. 13.00 un noslēdzas 2023. gada 3.septembrī plkst. 23.59 elektronisko izsoļu vietnē <https://izsoles.ta.gov.lv>.

3.2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

* + 1. Fiziska persona:
       1. vārdu, uzvārdu;
       2. personas kodu vai dzimšanas datumu (persona, kurai nav piešķirts personas kods);
       3. kontaktadresi;
       4. personu apliecinoša dokumenta veidu un numuru;
       5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
       6. personas papildu kontaktinformāciju – elektroniskā pasta adresi un tālruņa numuru (ja tāds ir).
    2. fiziska persona, kura pārstāv citu fizisku vai juridisku personu, papildus 3.2.1.punktā norādītajam, sniedz informāciju par pārstāvamās personas veidu;
       1. vārdu, uzvārdu fiziskai personai vai nosaukumu juridiskai personai;
       2. personas kodu vai dzimšanas datumu (personai, kurai nav piešķirts personas kods) fiziskai personai vai reģistrācijas numuru juridiskai personai;
       3. kontaktadresi;
       4. personu apliecinoša dokumenta veidu un numuru fiziskai personai;
       5. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
       6. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
       7. attiecīgās lēmējinstitūcijas lēmumu par nekustamā īpašuma iegādi juridiskajai personai.
  1. Reģistrējoties izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu patiesumu.
  2. Ziņas par personu iekļauj izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
  3. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
  4. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
  5. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
  6. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
  7. Izsoles pretendents netiek reģistrēts, ja:
     1. nav vēl iestājies vai ir beidzies pretendentu reģistrācijas termiņš;
     2. ja nav norādīta visa šo noteikumu 3.2.1. apakšpunktā un/vai 3.2.2. apakšpunktā minētā informācija;
     3. līdz noteiktajam Pretendentu reģistrācijas termiņam – 2023. gada 3.septembrim nav samaksājis nodrošinājumu un/vai izsoles reģistrācijas maksu.
  8. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
  9. Izsoles dalībniekiem ir tiesības iepazīties ar Objekta izsoles noteikumiem, kā arī apskatīt Objektu, iepriekš vienojoties par Objekta apskates vietu un laiku.
  10. Izsoles noteikumi pieejami elektronisko izsoļu vietnē <https://izsoles.ta.gov.lv> un Rēzeknes novada pašvaldības tīmekļvietnē [www.rezeknesnovads.lv](http://www.rezeknesnovads.lv), sadaļā Izsoles.

**4. Nodrošinājuma un reģistrācijas maksas samaksas kārtība**

4.1. Izsoles dalībniekiem jāiemaksā nodrošinājums 10 % apmērā no Objekta nosacītās nomas maksas apmēra, tas ir **14,00 EUR** (četrpadsmit *euro*, 00 centi), Rēzeknes novada pašvaldības kontā: Rēzeknes novada pašvaldība, reģ. Nr.90009112679, Valsts Kases norēķinu konts LV79TREL980257006400B, TRELLV22, ar atzīmi “Ūdenstilpes “Meirānu ezers” nomas tiesību izsoles nodrošinājums”.

4.2. Izsoles reģistrācijas maksa jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.

4.3. Ja pretendents nav iemaksājis nodrošinājumu un izsoles reģistrācijas maksu, tas dalībai izsolei netiek reģistrēts.

1. **Izsoles norise**
   1. **Izsole sākas elektronisko izsoļu vietnē** [**https://izsoles.ta.gov.lv**](https://izsoles.ta.gov.lv) **2023. gada 14.augustā plkst. 13.00 un noslēdzas 2023. gada 13.septembrī plkst. 13:00.**
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Izsoles solis– **10,00EUR** (desmit *euro*,00 centi).
   4. Ja pēdējo piecu minūšu laikā pirms izsoles noslēgšanas noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   5. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst. 13.00.
   6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   8. Pēc izsoles slēgšanas sistēma 24 stundu laikā automātiski sagatavo izsoles aktu.
   9. Ja juridiskajai personai, kura nosolījusi visaugstāko nomas maksu, konstatēts nodokļu parāds, kas ir lielāks par 150,00 EUR (viens simts piecdesmit *euro*, 00 centi), Objekts tiek piedāvāts dalībniekam, kurš nosolījis nākamo augstāko nomas maksu.
   10. Ja izsoles dalībnieks, kurš nosolījis augstāko nomas maksu, noteiktajā laikā nav samaksājis paša nosolīto nomas maksu, par to iznomātājs informē izsoles dalībnieku, kurš nosolījis nākamo augstāko nomas maksu, un šim izsoles dalībniekam ir tiesības piecu darba dienu laikā no paziņojuma saņemšanas dienas paziņot iznomātājam par Objekta nomas līguma slēgšanu par paša nosolīto augstāko nomas maksu.
   11. Izsoles dalībniekiem, kuri nav nosolījuši Objektu, mēneša laikā tiek atmaksāts samaksātais nodrošinājums uz viņu norādīto bankas kontu.
   12. Nodrošinājuma summa pretendentam, kurš ir nosolījis visaugstāko cenu par Nomas objektu, tiek ieskaitīta nomas maksā par nosolīto Nomas objektu.
   13. Ja izsoles dalībnieks 8.2. punktā noteiktajā termiņā nav noslēdzis nomas līgumu netiek atmaksāts iemaksātais nodrošinājums.
2. **Izsoles rezultātu apstiprināšana**
   1. Izsoles protokolu apstiprina izsoles komisija 7 (septiņu) dienu laikā pēc izsoles.
   2. Nomas tiesību izsoles rezultātus iznomātājs apstiprina tuvākajā Rēzeknes novada domes sēdē.
   3. Nomas līgumu izsoles uzvarētājs paraksta 15 (piecpadsmit) dienu laikā pēc izsoles rezultātu apstiprināšanas Rēzeknes novada domē.
   4. Nomas līgumu pašvaldības vārdā paraksta domes priekšsēdētājs vai Rēzeknes novada domes pilnvarota persona.
3. **Nenotikuša izsole**
   1. Ja neviens izsoles dalībnieks nav pārsolījis izsoles nosacīto nomas maksu vai arī izsoles dalībnieks, kas nosolījis nākamo augstāko nomas maksu par Objektu, atsakās slēgt Objekta nomas līgumu saskaņā ar izsoles noteikumu 5.10. punktu, izsole ar augšupejošu soli atzīstama par nenotikušu.
   2. Ja Objekta pirmajā izsolē neviens nav pārsolījis Objekta nomas maksas sākumcenu, rīko atkārtotu izsoli ar augšupejošu soli, kurā Rēzeknes novada dome var pazemināt sākotnējo nomas maksu, bet ne vairāk kā par 20 % no neatkarīgā vērtētāja noteiktās tirgus vērtības un ne mazāk par 40,00 EUR gadā.
4. **Norēķinu kārtība**
   1. Visi norēķini tiek veikti ar pārskaitījumu Rēzeknes novada pašvaldības kontā: Rēzeknes novada pašvaldība, reģ. Nr.90009112679, Valsts Kases norēķinu konts LV79TREL980257006400B, TRELLV22, ar atzīmi “Ūdenstilpes “Meirānu ezers” noma”.
5. **Izsoles komisijas tiesības un pienākumi**
   1. Komisija ir atbildīga par izsoles norisi un ar to saistīto lēmumu pieņemšanu.
   2. Par izsoles noteikumos nereglamentētajiem jautājumiem lēmumus pieņem Izsoles komisija, par to izdarot attiecīgu ierakstu komisijas sēdes protokolā.
6. **Sūdzību izskatīšana**
   1. Pretendenti var iesniegt sūdzības par izsoles komisijas darbu Rēzeknes novada domes priekšsēdētājam, bet viņa prombūtnes laikā priekšsēdētāja vietniekam, ne vēlāk kā 2 (divu) darba dienu laikā pēc izsoles. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.

Pielikumā: Nomas līguma projekts uz 8 lapām.

Domes priekšsēdētājs M. Švarcs